Na temelju Odluke o financiranju Ministarstva rada, mirovinskog sustava, obitelji i socijalne politike, KLASA: 984-01/23-01/29, URBROJ: 524-07-02-01-01/1-24-26 od 7. ožujka 2024. te Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021.-2027, Operativni program „Učinkoviti ljudski potencijali 2021.-2027.“ od 13. ožujka 2024, Kodni broj: SF.3.4.11.01.0284, Općina Jelenje raspisuje

**JAVNI POZIV**

**za iskaz interesa** **korištenja usluga potpore i podrške u svakodnevnom životu starijim osobama i odraslim osobama sa invaliditetom -** **projekt “Zajedno u zlatnim godinama“**

**u okviru poziva „Zaželi – prevencija institucionalizacije“**

Ministarstvo rada, mirovinskog sustava, obitelji i socijalne politike objavilo je poziv „Zaželi – prevencija institucionalizacije“ čiji je cilj povećanje socijalne uključenosti i prevencija institucionalizacije ranjivih skupina osiguravanjem dugotrajne skrbi.

Projektom je predviđeno pružanje usluge potpore i podrške u svakodnevnom životu **starijim osobama (65 i više godina) i odraslim osobama s invaliditetom (starijim od 18 godina)** za ukupno **36 korisnika s područja Općine Jelenje**.

Usluga pružanja potpore i podrške je **besplatna te uključuje sljedeće:**

* organiziranje prehrane (pomoć u pripremi obroka, pomoć u nabavi hrane/namirnica) u kućanstvima korisnika
* obavljanje kućanskih poslova (pomoć u održavanju čistoće stambenog prostora korisnika, pranje posuđa, pranje i glačanje rublja, donošenje ogrjeva i sl.)
* zadovoljavanje drugih svakodnevnih potreba (pomoć u socijalnoj integraciji, dostava lijekova, namirnica i drugih potrepština, odlazak kod liječnika i sl.)
* podjela paketa kućanskih i osnovnih higijenskih potrepština za korisnike

Pravo sudjelovanja u projektu imaju **isključivo pripadnici ciljne skupine** koji ispunjavaju sljedeće uvjete:

1. **OSOBE STARIJE OD 65 GODINA**
* koje žive u samačkom ili dvočlanom kućanstvu ili višečlanom kućanstvu u kojem su svi članovi kućanstva pripadnici ciljnih skupina ovog Poziva. **Kućanstvo je zajednica osoba koje zajedno žive i podmiruju troškove života** **(članak 15., Zakona o socijalnoj skrbi, (Narodne novine, broj 18/22, 46/22, 119/22, 71/23)).**
* čiji mjesečni prihodi:
* za **samačka** kućanstva ne prelaze iznos 120 % prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta (**na dan objave ovog Poziva ukupni mjesečni prihod ne smije prelaziti 1,015.29 €**
* za **dvočlana** kućanstva ukupno ne prelaze iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta **(na dan objave ovog Poziva ukupni mjesečni prihod ne smije prelaziti 1,692.16 €)**

***NAPOMENA****: Na dvočlano kućanstvo se* ***ne primjenjuje uvjet da obje osobe u kućanstvu moraju biti pripadnici ciljne skupine****. U slučaju da nisu, pružanje usluge je prihvatljivo* ***samo za onu osobu koja je pripadnik ciljne skupine****.*

* za **višečlana** kućanstva ukupno ne prelaze iznos od 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta **(****na dan objave ovog Poziva ukupni mjesečni prihod ne smije prelaziti 2,538.24 €)** i

***NAPOMENA:*** *U* ***višečlanom kućanstvu*** *u kojem su svi članovi kućanstva pripadnici ciljnih skupina ovog Poziva, usluga se može pružati svakome od njih. Za takva kućanstva je, neovisno o broju osoba u kućanstvu kojima se pruža usluga,* ***potrebno dokazati da su svi pripadnici kućanstva članovi ciljne skupine, a ukoliko to nije slučaj, niti jedan član takvog kućanstva nije prihvatljiv.***

* + - * + koje istovremeno **nisu korisnici iste ili slične usluge** financirane iz drugih javnih izvora – usluga pomoći u kući, boravka, organiziranog stanovanja, smještaja i osobne asistencije koju pruža osobni asistent
1. **ODRASLE OSOBE S INVALIDITETOM (18 i više godina)**
* koje žive u samačkom ili dvočlanom kućanstvu ili višečlanom kućanstvu u kojem su svi članovi kućanstva pripadnici ciljnih skupina ovog Poziva,

***NAPOMENA:*** *Na dvočlano kućanstvo se* ***ne primjenjuje uvjet da obje osobe u kućanstvu moraju biti pripadnici ciljne skupine****. U slučaju da nisu, pružanje usluge je prihvatljivo* ***samo za onu osobu koja je pripadnik ciljne skupine.*** *U* ***višečlanom kućanstvu*** *u kojem su svi članovi kućanstva pripadnici ciljnih skupina ovog Poziva, usluga se može pružati svakome od njih. Za takva kućanstva je, neovisno o broju osoba u kućanstvu kojima se pruža usluga,* ***potrebno dokazati da su svi pripadnici kućanstva članovi ciljne skupine, a ukoliko to nije slučaj, niti jedan član takvog kućanstva nije prihvatljiv.***

* koje imaju utvrđen **treći ili četvrti stupanj težine invaliditeta** – oštećenja funkcionalnih sposobnosti prema propisima o vještačenju i metodologijama vještačenja,
* **koje istovremeno ne koriste sljedeće usluge** - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent i
* čiji roditelj ili drugi član obitelji **nema priznato pravo na status roditelja njegovatelja ili status njegovatelja** za potrebu skrbi o njoj

**DOKAZNA DOKUMENTACIJA:**

**OSOBE STARIJE OD 65 GODINA:**

1. Ispunjen Obrazac za iskaz interesa **(Prilog 1.)**
2. Ispunjena Izjava o broju članova kućanstva **(Prilog 2.)**
3. Ispunjena Izjava o davanju suglasnosti za obradu osobnih podataka **(Prilog 3.)**
4. Preslika važeće osobne iskaznice, putovnice ili dokumenta jednake ili slične vrijednosti iz kojega je nedvojbeno moguće utvrditi identitet i dob sudionika – **za svakog člana kućanstva**
5. Potvrda Porezne uprave o visini dohotka i primitaka za mjesec koji prethodi uključivanju u aktivnost projekta ili za mjesec prije ukoliko HZMO još nije izdao podatke za mjesec koji prethodi uključivanju u aktivnosti projekta na koji se odnosi iznos prosječne starosne mirovine prema HZMO s mirovinskim stažem od 40 i više godina - **za svakog člana kućanstva**
6. Potvrdu/Izjavu Hrvatskog zavoda za socijalni rad da osoba ne koristi sljedeće usluge - uslugu pomoći u kući, boravka, organiziranog stanovanja, smještaja, osobne asistencije koju pruža osobni asistent

**ODRASLE OSOBE S INVALIDITETOM**

1. Ispunjen Obrazac za iskaz interesa **(Prilog 1.)**
2. Ispunjena Izjava o broju članova kućanstva **(Prilog 2.)**
3. Ispunjena Izjava o davanju suglasnosti za obradu osobnih podataka **(Prilog 3.)**
4. Preslika važeće osobne iskaznice, putovnice ili dokumenta jednake ili slične vrijednosti iz kojega je nedvojbeno moguće utvrditi identitet i dob sudionika – **za svakog člana kućanstva**
5. Potvrda Porezne uprave o visini dohotka i primitaka za mjesec koji prethodi uključivanju u aktivnost projekta ili za mjesec prije ukoliko HZMO još nije izdao podatke za mjesec koji prethodi uključivanju u aktivnosti projekta na koji se odnosi iznos prosječne starosne mirovine prema HZMO s mirovinskim stažem od 40 i više godina - **u slučaju da osoba s invaliditetom živi u dvočlanom kućanstvu s osobom koja je starija od 65 godina i projektni je sudionik ili višečlanom kućanstvu s osobom/osobama koje su starije od 65 godina**
6. Potvrda o upisu u Registar osoba s invaliditetom iz koje je vidljivo da osoba ima oštećenje trećeg i četvrtog stupnja težine invaliditeta – oštećenje funkcionalnih sposobnosti ili Nalaz i mišljenje Zavoda za vještačenja, profesionalnu rehabilitaciju i zapošljavanje osoba s invaliditetom u kojemu je naveden treći ili četvrti stupanj težine invaliditeta – oštećenja funkcionalnih sposobnosti – **za svakog člana kućanstva pripadnika ciljne skupine „Odrasla osoba s invaliditetom“.** Navedeni stupnjevi invaliditeta moraju biti utvrđeni temeljem odredbi Zakona o socijalnoj skrbi (Narodne novine, broj. 18/22, 46/22, 119/22, 71/23)
7. Potvrdu/Izjavu Hrvatskog zavoda za socijalni rad da osoba ne koristi sljedeće usluge - uslugu pomoći u kući, boravka, organiziranog stanovanja, smještaja, osobne asistencije koju pruža osobni asistent.

Svi zainteresirani pripadnici ciljne skupine s područja Općine Jelenje, koji zadovoljavaju navedene uvjete iz ovog Javnog poziva, **Obrazac za iskaz interesa, Izjava o broju članova kućanstva i Izjavu o davanju suglasnosti za obradu osobnih podataka** mogu preuzeti osobno u zgradi Općine Jelenje, Dražičkih boraca 64, 51218 Dražice ili na [www.zazeli.jelenje.hr](http://www.zazeli.jelenje.hr)

Prijave na poziv s traženom dokumentacijom podnose se:

- putem pošte na adresu Općine Jelenje, Dražičkih boraca 64, 51218 Dražice

- osobno predajom u pisarnicu Općine Jelenje na istoj adresi

Javni poziv bit će otvoren od **20. svibnja 2024. sve do završetka projekta** no zbog ograničenog broja korisnika ciljane skupine kojima je moguće pružiti uslugu potpore i podrške u svakodnevnom životu **(36)** pozivamo potencijalne korisnike da **prijave predaju u što kraćem roku.**

Prijave će se obrađvati redoslijedom zaprimanja te ukoliko prijavitelj ispuni uvjete za pružanje usluge potpore i podrške u svakodnevnom životu o istome će biti i pravovremeno obaviješten.

Dodatne informacije se mogu dobiti na telefon: **+385 (0) 91 602 9593** ili mail **zazeli@jelenje.hr**

Prijavom na predmetni Javni poziv svaki zainteresirani pripadnik ciljne skupine upoznat je da se njegovi osobni podatci prikupljaju i obrađuju u svrhu postupka dodjele bespovratnih sredstava i izvršenja Ugovora o dodjeli bespovratnih sredstava te u svrhu provođenja vrednovanja provedbe Programa „Učinkoviti ljudski potencijali 2021.-2027.“ te da se za druge potrebe neće koristiti.

Zaštita osobnih podataka temelji se na Uredbi (EU) 2016/697 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te odredbama Zakona o provedbi Opće uredbe o zaštiti podataka (NN, BR. 42/18).

**U Dražicama, 20. svibnja 2024.**

 OPĆINSKI NAČELNIK

Robert Marčelja

Prilozi:

* Obrazac za iskaz interesa (Prilog 1.)
* Izjava o broju članova kućanstva (Prilog 2.)
* Izjava o davanju suglasnosti za obradu osobnih podataka (Prilog 3.)